EM i fotball 2004

Europamesterskapet i fotball 2004 (Euro 2004) ble arrangert i Portugal. Samtlige av UEFAs 51 medlemsland deltok, og ettersom Portugal var direktekvalifisert som vertsnasjon var det 50 nasjoner som deltok i kvalifiseringen. Mesterskapet ble svært overraskende vunnet av Hellas, som før turneringen aldri hadde vunnet en eneste sluttspillkamp, hverken i EM- eller VM-sammenheng.
Sluttspillet ble som tidligere spilt med et innledende gruppespill, og deretter kvartfinaler, semifinaler og finale. En regelendring fra sist var at «golden goal» var blitt erstattet av «silver goal», som innebar at hvis det ble scoret mål i ekstraomgangene, skulle man uansett spille ut omgangen – og hvis det ene laget ledet etter første ekstraomgang var kampen over. Euro 2004 skulle vise seg å bli en turnering preget av mange overraskende resultater. Meritterte nasjoner som Spania, Tyskland og Italia måtte alle reise hjem etter gruppespillet. Noe av det som huskes best er at Italia røk ut da Sverige og Danmak spilte 2-2 i sitt innbyrdes oppgjør slik at begge gikk videre på bekostning av Italia på innbyrdes målforskjell mellom de tre lagene.
Turneringens beste enkeltspillere var det unge engelske stjerneskuddet Wayne Rooney, Tsjekkias midtbanemotor Pavel Nedvěd og spiss Milan Baros, som overraskende ble turneringens toppscorer. Også Nederlands Ruud van Nistelrooy og svenske Henrik Larsson kan være fornøyde med egen innsats. Den største prestasjonen var det likevel den greske lagmaskinen som sto for. Grekerne startet turneringen med å slå Portugal i åpningskampen. De slo ut forhåndsfavorittene Frankrike i kvartfinalen, og deretter Tsjekkia i semifinalen før de vant nok en gang over vertsnasjonen i finalen. Også Tsjekkia leverte en flott innsats, og var kanskje det laget som leverte den beste fotballen, men da Nedved ble skadet foran semifinalen mot Hellas, mistet tsjekkerne sin store drivkraft. I den andre semifinalen vant Portugal over Nederland i en velspilt, men likevel lite spennende kamp.
I finalen møttes altså vertsnasjonen Portugal og overraskelseslaget Hellas. Grekerne la seg nok en gang i forsvar, og satset på kontringer – og de fikk belønning da Angelos Charisteas scoret kampens eneste mål etter 57 minutter. Grekerne, som hadde blitt både rost og kritisert i pressen for sin defensive spillestil, hadde dermed skapte tidenes kanskje største EM-sensasjon, og deres tyske trener Otto Rehhagel ble nasjonalhelt i Hellas. 


== Sluttspillarenaer ==

Estádio da Luz, Lisboa – Kapasitet: 65 000
Estádio José Alvalade, Lisboa – Kapasitet: 52 000
Estádio Dragão, Porto – Kapasitet: 52 000
Estádio do Bessa Século XXI, Porto – Kapasitet: 30 000
Estádio Municipal de Aveiro, Aveiro – Kapasitet: 30 000
Estádio Municipal de Braga, Braga – Kapasitet: 30 000
Estádio Cidade de Coimbra, Coimbra – Kapasitet: 30 000
Estádio Algarve, Faro-Loulé – Kapasitet: 30 000
Estádio Afonso D. Henriques, Guimarães – Kapasitet: 30 000
Estádio Dr. Magalhães Pessoa, Leiria – Kapasitet: 30 000


== Tropper ==

Hvert land måtte melde inn 23 spillere totalt, hvorav tre av disse måtte være målvakter, senest innen ti dager før åpningskampen den 12. juni. Med 16 kvalifiserte lag utgjorde dette 368 påmeldte spillere ved turneringens start.


== Dommere ==


== Kvalifisering ==

Kvalifiseringen foregikk fra september 2002 til november 2003. De 50 nasjonene som var med i kvalifiseringsspillet ble delt inn i 10 grupper for å konkurrere om 15 ledige plasser, da vertsnasjonen Portugal var automatisk kvalifisert. Gruppevinnerne ble kvalifisert direkte til EM-sluttspillet, mens gruppetoerne måtte ut i omspill om de fem siste EM-plassene. Trekningen av kvalifiseringsgruppene ble foretatt i Santa Maria da Feira 25. januar 2002.


=== Kvalifiserte lag ===
Ti av de seksten lagene deltok i det forrige mesterskapet i 2000. Latvia deltok for første gang i Europamesterskapet, mens Hellas kvalifiserte seg til mesterskapet for første gang på 24 år. Bulgaria, Kroatia, Russland og Sveits deltok i deres andre europamesterskap siden deres debut i 1996.


== Gruppespillet ==
Alle tidene er norske (UTC+1).


=== Gruppe A ===


=== Gruppe B ===


=== Gruppe C ===


=== Gruppe D ===


== Sluttspillet ==


=== Utslagstablå ===


=== Kvartfinaler ===


=== Semifinaler ===


=== Finale ===


== Bilder fra kampene ==

		


== Referanser ==


== Kilder ==
Resultater og statistikk www.uefa.com